CELEX: C2005/115/59
Language: fi
Date: 2005-05-14 00:00:00
Title: Asia T-114/05: Joerg Peter Blockin ynnä muiden 28.2.2005 Euroopan yhteisöjen komissiota vastaan nostama kanne

14.5.2005   
            
            
               FI
            
            
               Euroopan unionin virallinen lehti
            
            
               C 115/33
            
         Joerg Peter Blockin ynnä muiden 28.2.2005 Euroopan yhteisöjen komissiota vastaan nostama kanne
   (Asia T-114/05)
   (2005/C 115/59)
   Oikeudenkäyntikieli: ranska
   Joerg Peter Block, kotipaikka Sterrebeek (Belgia), ja 12 muuta henkilöä ovat nostaneet 28.2.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajien edustajina ovat asianajajat Stéphane Rodrigues ja Alice Jaume, prosessiosoite Luxemburgissa.
   Kantajat vaativat, että ensimmäisen oikeusasteen tuomioistuin
   
               —
            
            
               kumoaa nimittävän viranomaisen päätökset, joilla kantajien valitukset hylättiin ja jotka tehtiin samaan aikaan kuin nimittävän viranomaisen 1.5.2004 tekemät päätökset, joilla kantajien palkkaluokaksi muutettiin tapauksen mukaan A*8 tai B*8
            
         
               —
            
            
               kumoaa kantajien palkkalaskelmat, joissa sovelletaan nimittävän viranomaisen päätöstä muuttaa 1.5.2004 alkaen kantajien palkkaluokaksi tapauksen mukaan A*8 tai B*8
            
         
               —
            
            
               ilmoittaa nimittävälle viranomaiselle ne seuraukset, joita aiheutuu riidanalaisten päätösten kumoamisesta ja erityisesti siitä, että kantajien uudeksi palkkaluokaksi määritellään takautuvasti 1.5.2004 alkaen tapauksen mukaan A*9 tai B*9
            
         
               —
            
            
               toissijaisesti vaatii komissiota myöntämään, että kantajat ovat seuraavassa ylennyksessään kelpoisia ylennettäviksi tapauksen mukaan palkkaluokkaan A*10 tai B*10
            
         
               —
            
            
               velvoittaa komission korvaamaan vahingon, joka kantajille on aiheutunut siitä, että heitä ei 1.5.2004 alkaen määritelty tapauksen mukaan palkkaluokkaan A*9 tai B*9
            
         
               —
            
            
               velvoittaa vastaajan korvaamaan kaikki oikeudenkäyntikulut.
            
         Oikeudelliset perusteet ja pääasialliset perustelut
   Kaikki kantajat ovat komission virkamiehiä, jotka oli nimitetty palkkaluokkiin A7 ja B2 ennen kuin uudet henkilöstösäännöt tulivat voimaan 1.5.2004. He riitauttavat päätökset, joilla heidät määritellään henkilöstösääntöjen liitteessä XIII olevan 2 artiklan nojalla palkkaluokkaan A*8 tai B*8.
   Kanteensa tueksi kantajat väittävät, että tämän viimeksi mainitun säännöksen soveltaminen heihin on lainvastaista, rikkoo henkilöstösääntöjen 6 artiklaa sekä loukkaa vanhan ja uuden urarakenteen välisen vastaavuuden ja yhdenvertaisen kohtelun periaatteita sekä kantajien luottamuksensuojaa ja saavutettuja oikeuksia. Kantajat vetoavat myös harkintavallan väärinkäyttöön.